कलेक्टर ने 49 साल पहले पहली में याद किया श्लोक पढ़ा
सरस्वती शिशु विद्या मंदिर में बुधवार को वार्षिकोत्सव की शुरुआत हुई। मुख्य अतिथि कलेक्टर नीरज दुबे थे। कलेक्टर जब बच्चों को संबाेधन करने माइक पर आए तो उन्हें 1967 में सनावद की मयाचंद दिगंबर जैन स्कूल में ली प्रारंभिक शिक्षा के दिन याद आ गए। उन पलों को उन्होंने बच्चों के संग सांझा किया। कक्षा पहली में उन्होंने ओम नमो अरी हंताणम्... श्लोक याद किया था। कलेक्टर ने कहा, 49 साल पहले याद किया यह श्लोक उन्हें अब भी कंठस्थ है। उन्होंने बच्चों से कहा, मन लगाकर पढ़ाई करो तो कोई भी प्रश्न कठिन नहीं होता। हर उत्तर, श्लोक, सूत्र कंठस्थ याद हो जाते हैं। कार्यक्रम के विशेष अतिथि विधायक हितेंद्रसिंह सोलंकी थे। अध्यक्षता विमलचंद काला ने की। मंच पर स्कूल संस्थापक टीसी नायक, दामोदरदास नीमा, प्राचार्य जगदीश भाटी मौजूद थे। सभी ने बच्चों को संबोधित करते हुए लक्ष्य साधकर आगे बढ़ने के लिए प्रेरित किया। संचालन राजेश खेड़े ने किया। आभार राधेश्याम पाटील ने माना। इस दौरान अजय भापकर सहित स्टाफ मौजूद था। स्कूल स्टाफ ने कलेक्टर से मैदान की मांग की। कलेक्टर ने कहा, जमीन देखो, मंजूरी दिलाएंगे।
hin_Deva hin_Deva